Source: https://www.zakonypreludi.sk/print/zz/1999-197/znenie-19990804.htm
Timestamp: 2020-04-10 10:23:57+00:00
Document Index: 6189882

Matched Legal Cases: ['§ 70', '§ 70', 'čl. 1', 'súd ', '§ 4', 'čl. 11', 'čl. 12', 'čl. 13', 'čl. 46', 'čl. 6', '§ 70', '§ 15', 'čl. 1', '§ 66', 'čl. 11', 'čl. 12', 'čl. 13', 'čl. 46', 'čl. 6', '§ 70', 'čl. 1', '§ 70']

197/1999 Z. z. Nález Ústavného súdu Slovenskej republiky z 23. júna 1999 vo veci vyslovenia nesúladu § 70a ods. 2 z... | Znenie 04.08.1999
Nález č. 197/1999 Z. z.Nález Ústavného súdu Slovenskej republiky z 23. júna 1999 vo veci vyslovenia nesúladu § 70a ods. 2 zákona č. 328/1991 Zb. o konkurze a vyrovnaní v znení neskorších predpisov s čl. 1 ústavy Slovenskej republiky
https://www.zakonypreludi.sk/zz/1999-197
Čiastka 85/1999
Platnosť od 04.08.1999 do31.12.2005
Účinnosť od 04.08.1999 do31.12.2005
Znenie 04.08.1999
z 23. júna 1999
Ústavný súd Slovenskej republiky v pléne zloženom z predsedu JUDr. Milana Čiča a zo sudcov JUDr. Júliusa Černáka, JUDr. Ľubomíra Dobríka, JUDr. Jána Drgonca, JUDr. Jána Klučku, JUDr. Viery Mrázovej, JUDr. Štefana Ogurčáka, JUDr. Richarda Rapanta a JUDr. Tibora Šafárika na verejnom zasadnutí 23. júna 1999 prerokoval návrh generálneho prokurátora Slovenskej republiky, zastúpeného námestníkom krajského prokurátora v Košiciach JUDr. Štefanom Benečom, proti Národnej rade Slovenskej republiky o vyslovenie nesúladu § 4 ods. 7 zákona č. 328/1991 Zb. o konkurze a vyrovnaní v znení neskorších predpisov s čl. 11, čl. 12 ods. 1, čl. 13 ods. 4 a čl. 46 ods. 1 Ústavy Slovenskej republiky, ako aj s čl. 6 ods. 1 Dohovoru o ochrane ľudských práv a základných slobôd, nesúladu § 70a ods. 2 v spojení s § 15 ods. 5, 6 a 7 zákona č. 328/1991 Zb. o konkurze a vyrovnaní v znení neskorších predpisov s čl. 1 Ústavy Slovenskej republiky a nesúladu § 66f zákona č. 328/1991 Zb. o konkurze a vyrovnaní v znení neskorších predpisov s čl. 11, čl. 12 ods. 1, čl. 13 ods. 3, čl. 46 ods. 1 a 3 Ústavy Slovenskej republiky, ako aj s čl. 6 ods. 1 Dohovoru o ochrane ľudských práv a základných slobôd a takto
1. Ustanovenie § 70a ods. 2 zákona č. 328/1991 Zb. o konkurze a vyrovnaní v znení neskorších predpisov nie je v súlade s čl. 1 Ústavy Slovenskej republiky.
Dňom vyhlásenia tohto nálezu v Zbierke zákonov Slovenskej republiky stráca ustanovenie § 70a ods. 2 zákona č. 328/1991 Zb. o konkurze a vyrovnaní v znení neskorších predpisov účinnosť. Ak Národná rada Slovenskej republiky neuvedie citované ustanovenie zákona do súladu s Ústavou Slovenskej republiky, stráca po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.